2021. gada 12. decembrī

Latvijas komanda piedzīvo neveiksmi

Eberspacher pasaules kausa ceturtā posma otrā diena noslēdzās ar komandu stafeti, kurā Latvijas valstsvienību pārstāvēja Elīza Tīruma, Kristers Aparjods un Mārtiņš Bots/Roberts Plūme.

Latvijas komanda ar 11. kārtas numuru par līdera pozīciju cīnījās pret Itālijas komandu. Pirmā no komandas, kas devās trasē, bija Elīza Tīruma, kura savā braucienā bija priekšā itālietei. Tāpat līdera pozīciju savā braucienā saglabāja Kristers Aparjods, bet Mārtiņš Bots/ Roberts Plūme smagi kļūdījās un piedzīvoja kritienu, kas liedza Latvijas komandai izcīnīt punktus šajā komadu stafetē.

Kristaps Mauriņš: *“Abi veseli, izkāpa ārā no trases nedaudz sasitušies. Svarīgākais ir tas, ka viss kārtībā.”*

Zelta godalgu izcīna Vācijas valstsienība ar Jūliju Taubitsu (Julia Taubitz), Maksu Langenhanu (Max Langenhan) un duetu Egertu/Benekenu (Eggert/Benecken) tās sastāvā [2:23.954]. Otrie – itāļi [+0.325], bet trešajā vietā Krievijas komanda [+0.493].

Nākamajā nedēļas nogalē, 18. un 19. decembrī sacenības turpināsies Austrijas pilsētā Insbrukā.

Latvijas Nacionālās kamaniņu sporta izlases startiem seko līdzi tiešraidē Sportacentrs.com TV un interneta portālā Sportacentrs.com.

Sestdiena, 18. decembris

10.30 Pirmais brauciens – Vīri
12.05 Otrais brauciens - Vīri
13.40 Pirmais brauciens – Divvietīgās ekipāžas
15.05 Otrais brauciens – Divvietīgās ekipāžas

Svētdiena, 19. decembris

10.30 Pirmais brauciens – Sievietes
11.55 Otrais brauciens – Sievietes
13.15 BMW Sprinta kauss – Vīri
14.00 BMW Sprinta kauss – Divvietīgās ekipāžas
14.35 BMW Sprinta kauss – Sievietes

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456